OpenLLM-France/wikimedia huggingface dataset:
# Àrbitre

Un àrbitre és la persona que realitza l'acció d'arbitrar, és a dir, que decideix el resultat d'un conflicte. Des del punt de vista legal, un àrbitre pot ser lletrat o no segons els casos en què la llei remeti al tipus d'arbitratge.
En qualsevol esport, l'àrbitre és el jutge encarregat de fer que es compleixin les regles del joc. És el que te la máxima autoritat per possa sancions.

## Àrbitre de bàsquet

En el bàsquet hi ha un mínim d'un àrbitre i un màxim de tres en cada partit, segons la competició de la qual es tracti, des de les realitzades en les categories de formació fins a les competicions professionals com ara les de les lligues EBA, LEB, ACB, Eurolliga i NBA.
L'àrbitre és la màxima autoritat en la pista de joc i té el poder de sancionar qualsevol jugador o tècnic, tant amb efecte immediat –en aquell mateix partit– com a efectes de la competició en general.
Tanmateix l'àrbitre de bàsquet mai no està sol, ja que forma part de l'equip arbitral, compost per:
* la taula d'anotadors, on hi ha: un anotador, encarregat del control dels punts i les faltes de cada equip;
* el cronometrador, encarregat de controlar en el marcador electrònic el temps de joc, els punts i les faltes;
* l'operador de 24 segons, que s'encarrega del control de la possessió;
* l'ajudant de l'anotador, la funció del qual és la de coordinar els diferents membres de la taula i ajudar l'anotador per evitar possibles errors.
Tots aquests components utilitzen el llenguatge arbitral reglamentari per comunicar-se entre ells. Aquest llenguatge arbitral és el mateix a tot arreu del món, sempre que s'apliqui el reglament oficial de la FIBA, que regula les normes d'aquest esport a escala internacional.

## Àrbitre de futbol

Un àrbitre de futbol –també anomenat referee, pel seu nom en anglès– és el director principal encarregat d'aplicar les regles del futbol en un partit, deixar constància de tot el que hi ha passat mentre es jugava i cronometrar la durada del matx. També té la possibilitat d'aplicar els reglaments de la competició abans i després de la celebració del partit.
El futbol és un dels esports en què hi ha més jugades polèmiques, per això ha començat tímidament a utilitzar tecnologia en la seva tasca arbitral. Per exemple, la pilota intel·ligent porta uns sensors que permeten detectar si la pilota ha passat la línia de gol. Actualment s'investiguen altres tecnologies, i també es fan servir uns micròfons amb un auricular perquè els diversos àrbitres –els assistents, l'àrbitre general, el quart àrbitre– es comuniquin entre ells. Com que es col·loca a l'orella, aquest auricular s'anomena orellera o, impròpiament, pinganillo, pel seu nom en castellà.
Viccionari
# 709
## Esdeveniments

* Construcció d'una mesquita sobre la tomba de Mahoma.
* Un terratrèmol causa fortes inundacions a Bretanya.

## Necrològiques

* 24 d'abril - Oundle (Northúmbria)ː Wilfrid, bisbe de York (n. 634).

## Referències

* ↑ Hindley, Geoffrey. A Brief History of the Anglo-Saxons (en anglès). Carroll & Graf Publishers, 2006, p. 62. ISBN 978-0-7867-1738-5.
# 704

El 704 (DCCIV) fou un any de traspàs començat en dimarts del calendari julià.

## Esdeveniments

* Els romans d'Orient desbaraten una ràtzia abbàssida a Cilícia.

## Naixements

* Mé Aktsom, emperador del Tibet (mort el 755).

## Referències

* ↑ Kaegi, 2008, p. 384.

## Bibliografia

* Kaegi, W. E. «Confronting Islam: emperors versus caliphs (641–c. 850)». A: Shepard, J. The Cambridge History of the Byzantine Empire c. 500–1492 (en anglès). Cambridge University Press, 2008, p. 365-394. ISBN 978-0-521-83231-1.
# Aachenosaurus

Aachenosaurus ('llangardaix d'Aachen') és un gènere dubtós de planta prehistòrica. Va ser anomenada basant-se únicament en fragments fossilitzats que originalment es van atribuir a fragments de la mandíbula d'un dinosaure hadrosàurid. Tanmateix, es va descobrir que els fòssils en realitat eren fusta petrificada.
Un sinònim d'Aachenosaurus és Aachenoxylon, que va ser anomenat pel Dr. Maurice Hovelacque l'any 1889/1890.

## Referències

* ↑ Smets, G. (1888). "Notices palaeontologiques". Ann. Soc. Science Brussels (Bulletin de la société Belge de Géologie de Paléontologie & D'Hydrologie), 12 (2): pàg. 193-214
* ↑ «Aachenoxylon». Ubio Portal. [Consulta: 30 desembre 2015].
* ↑ Hovelacque, Maurice «Sur la nature Végétale de l'Aachenosaurus multidens, G. Smets». Mem. Soc. Belge de Géol, IV, 1890, pàg. 59ss. DOI: S0016756800185504.
* ↑ «Full text of "Catalogue of the Mesozoic plants in the British museum (Natural history) The Cretaceous flora"». Archive.org. [Consulta: 30 desembre 2015].
# Agàclit

Agàclit (grec antic: Ἀγακλυτός, Agaklytós, llatí: Agaclytus), fou un escriptor grec d'època desconeguda, que va escriure una obra sobre Olímpia (περὶ Ὀλυμπίας), a la qual fan referència la Suïda i Foci.

## Referències

* ↑ Agaclytus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 57
# Abdelbasset Hannachi

Abdelbasset Hannachi (2 de gener de 1985) és un ciclista algerià professional des del 2008.

## Palmarès

* 2003
** Campió àrab en ruta
* 2006
** Campió àrab en ruta
* 2007
** Vencedor d'una etapa al Tour dels Aeroports
* 2008
** 1r al Gran Premi de Losail
** Vencedor de 2 etapes al Tour de Maurici
* 2009
** Campió àrab en ruta
** Vencedor d'una etapa al President Tour of Iran
** Vencedor d'una etapa al Tour de Java oriental
** Vencedor d'una etapa al Tour dels Aeroports
* 2010
** Vencedor de 2 etapes a la Volta a Líbia
* 2013
** Vencedor d'una etapa al Fenkel Northern Redsea
** Vencedor d'una etapa al Tour d'Eritrea
** Vencedor d'una etapa al Tour d'Algèria
** Vencedor d'una etapa al Tour de Tipaza
** Vencedor d'una etapa al Tour de Faso
* 2014
** Campió d'Algèria en ruta
** Vencedor d'una etapa a la Volta al Marroc
* 2015
** 1r al Tour d'Annaba i vencedor de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-04-13 a Wayback Machine.
* Fitxa a museociclismo.it
# 4 de 9

«4 de 9» té aquests significats:
* 4 de 9 amb folre
* 4 de 9 amb folre i l'agulla
* 4 de 9 sense folre
# Abrence

San Xoán de Abrence és una parròquia del municipi gallec d'A Pobra do Brollón, a la província de Lugo. Limita amb les parròquies de Cereixa i Castroncelos al nord, Barxa de Lor a l'est, Pinel a l'oest, i Liñares i Quintá de Lor (Quiroga) al sud.
El 2015 tenia 93 habitants agrupats en 10 entitats de població: A Casanova, A Encrucillada, A Estación, Fondo de Vila, A Fonte, A Frieira, Golmar, A Pereira, O Souto i O Val.
Entre el seu patrimoni destaca l'església de San Xoán. Les festes se celebren el primer cap de setmana del mes de setembre en honor de Santa Llúcia (Santa Lucía).

## Referències

* ↑ Dades de l'Institut Gallec d'Estadística (IGE)
# Adam Savage

Adam Savage (Nova York, 15 de juliol de 1967) és un dissenyador industrial, dissenyador d'efectes especials, actor i presentador de televisió estatunidenc.
Criat al Comtat de Westchester, Nova York, és co-conductor al costat de Jamie Hyneman del programa de televisió MythBusters al Discovery Channel. Abans de protagonitzar aquest programa, va passar deu anys com a artista en efectes especials per a companyies com ara Industrial Light And Magic, Warner Bros. i Disney. Va treballar en pel·lícules com Star Wars, episodis I i II, les seqüeles de The Matrix, L'Home Bicentenari, Artificial Intelligence: A.I., Space cowboys, entre d'altres.

## Referències

* ↑ Steve Novella, et al.. «Adam Savage» (Audio/.MP3), 20-08-2008. [Consulta: 18 novembre 2008].

## Enllaços externs

* Adam Savage - Lloc web oficial
# Adam Smith (futbolista)

* No s'ha de confondre amb Adam Smith.
Adam James Smith (29 d'abril de 1991) és un futbolista professional anglès que juga com a lateral dret per l'AFC Bournemouth de la Premier League.

## Referències

* 1 2 «Premier League Player Profile Adam Smith». Barclays Premier League, 2016. Arxivat de l'original el 2016-04-23. [Consulta: 3 febrer 2016].
# Abel Folk

Abel Folk (Montesquiu, Osona, 28 d'agost de 1959) és un actor de cinema, televisió i doblador. També ha dirigit, juntament amb Joan Riedweg, la pel·lícula Xtrems. És la veu habitual, en català i castellà, de l'actor Pierce Brosnan. És conegut, també, per posar la veu al programa de síntesi de parla Loquendo.

## Direccions
### Teatre

* 2011. Desclassificats, a La Villarroel la va dirigir el mateix autor Pere Riera.
* 2013. Si, senyor ministre, al Teatre Condal
* 2014. L'última trobada, al Teatre Romea
* 2015. Pels Pèls, al Teatre Condal

## Interpretacions
### Teatre

* 2010. Agost, de Tracy Letts al Teatre Nacional de Catalunya
* 2022. Una teràpia integral

### Sèries de televisió

* 1994: Arnau
* 1995: Secrets de família
* 1997: Laura
* 2001: Mirall trencat
* 2008-2009: Ventdelplà
* 2016: La embajada
* 2018: Si no t'hagués conegut
* 2019: La valla
* 2024: Vintage

### Cinema i films televisius

* 1984. Hombres que rugen, d'Ignacio F. Iquino
* 1987. L'escot
* 1987. Mi general
* 1987. Barrios altos
* 1989. Los días del cometa
* 1992. Havanera 1820
* 1992. El llarg hivern
* 1993. Monturiol, el senyor del mar
* 1994. All tied up
* 1994. La teta i la lluna
* 1995. Gimlet
* 1995. El perquè de tot plegat
* 1995. Parella de tres*1995. Sharpe's Gold
* 1996. Raons sentimentals
* 1998. Subjúdice
* 2000. El viaje de Arián
* 2002. The dancer upstairs
* 2003. Face of terror
* 2004. Art Heist
* 2004. Iris
* 2004. Golpe maestro
* 2005. L'est de la brúixola
* 2006. Animals ferits
* 2006. 53 dies d'hivern
* 2006. The Cheetah Girls 2
* 2006. Gal
* 2006. El coronel Macià
* 2006. Los simuladores
* 2007. Próxima
* 2007. Savage Grace
* 2008. Vicky Cristina Barcelona
* 2009. Xtrems
* 2014. Isabel
* 2022. Alguns dies d'ahir

## Guardons

L'any 1992 va ser reconegut amb el premi al millor actor de cinema que atorga l'Associació d'Actors i Directors Professionals de Catalunya per la seva interpretació a la pel·lícula Havanera 1820, guardó que va tornar a guanyar l'any següent amb Monturiol, el senyor del mar.
El coronel Macià (2006) li va valer una nominació al Premi Barcelona de Cinema i una altra al Premi Butaca al millor actor de cinema. L'any 1997 ja havia rebut aquest premi per la seva interpretació a l'obra Pel davant... i pel darrera, en la categoria de millor actor de teatre.

## Referències

* ↑ «Debut en la direcció amb Xtrems (castellà)». Arxivat de l'original el 2009-12-02. [Consulta: 21 desembre 2009].
* ↑ Fitxa de doblatge d'Abel Folk (castellà)
* ↑ La veu de Loquendo (castellà)
* 1 2 3 4 5 6 7 «Al cotxe - Abel Folk i Núria López, d'"Eufòria"». TV3. [Consulta: 11 desembre 2022].
* 1 2 Premis i nominacions, a IMDB (anglès)
* ↑ Nominacions als Premis Butaca del 2007, a La Malla
* ↑ Premis Butaca de l'obra Pel davant... i pel darrera

## Enllaços externs

* Fitxa de l'actor a Cinema Català Arxivat 2012-01-09 a Wayback Machine.
* Fitxa de l'actor a l'Associació d'Actors i Directors
# Achères (Cher)

Achères és un municipi francès, situat al departament del Cher i a la regió de Centre - Vall del Loira.
# Adam Idah

Adam Uche Idah (11 de febrer de 2001) és un futbolista professional irlandés que juga com a davanter pel Norwich City FC anglès.

## Referències

* ↑ «Adam Idah - FIFA 19 - Player Stats».
# Adam Johnson

«Adam Johnson» té aquests significats:
* Adam Johnson (Dakota del Sud, Estats Units, 12 de juliol de 1967), escriptor nord-americà.
* Adam Johnson (Sunderland, 14 de juliol de 1987), futbolista anglès.
# Aeroport de Berlín-Schönefeld

L'Aeroport de Berlín-Schönefeld ( Flughafen Berlin-Schönefeld (?·pàg.)) (IATA: SXF, ICAO: EDDB) va ser un aeroport internacional situat a la localitat de Schönefeld, a l'estat federat de Brandenburg, Alemanya, al sud-est de la ciutat de Berlín. En el seu moment, va ser el major aeroport civil de la RDA i l'únic que donava servei a Berlín Est.
A diferència dels aeroports berlinesos de Tegel i Tempelhof, l'aeroport de Schönefeld se situà fora de la ciutat de Berlín, sent així una font de contaminació acústica menor que els altres dos aeròdroms.
El 25 d'octubre de 2020, el nom de Schönefeld i el seu codi IATA van deixar d'existir, marcant el seu tancament com a aeroport independent, i bona part de la seva infraestructura s'incorpora al nou aeroport de Berlín-Brandenburg (IATA: BER, ICAO: EDDB) com a Terminal 5 amb les seves seccions rebatejades com a "K", "L", "M" i "Q".
L'aeroport està connectat amb el centre de Berlín per les línies S9 i S45 del S-Bahn, el servei de rodalia de Berlín, a través de l'estació Flughafen Berlin-Schönefeld, que és l'estació final d'aquestes dues línies.
En 2019, 11.417.435 passatgers van utilitzar l'aeroport.

## Referències

* 1 2 «35.65 million passengers at Berlin airports in 2019» (en anglès). aviation24.be. [Consulta: 29 octubre 2020].
* ↑ «ADV passenger statistics and aircraft movements». Arxivat de l'original el 2010-11-30. [Consulta: 17 desembre 2015].
* ↑ EAD Basic
* ↑ «Berlin airports: SXF becomes BER / Renovated Schönefeld Airport becomes Terminal 5 of new airport» (en anglès). aviation24.de, 26-08-2020.
* ↑ dmm.travel - "Berlin Schönefeld becomes history on 25 October 2020" (alemany) 22 October 2020
* ↑ «Berlin: New ‘BER Airport’ to Open on October 31st, 20200» (en anglès). [Consulta: 9 desembre 2019].
* ↑ -2020-idUSL8N1OD27P El nou aeroport de Berlín obrirà definitivament l'octubre de 2020 - Reuters, 15 de desembre de 2017
* ↑ «ABCD becomes KLMQ».

## Enllaços externs

* Pàgina oficial del gestor aeroportuari de Berlín (alemany) (anglès)
# Akiket a pacsirta elkísér

Akiket a pacsirta elkísér (en hongarès Per a qui canta l'alosa) és una pel·lícula hongaresa de caràcter dramàtic amorós dirigida el 1959 per László Ranódy, basada en la novel·la de Jozsef Darvas. Va formar part de la selecció oficial al Festival Internacional de Cinema de Sant Sebastià 1959.

## Argument

Ambientada el 1922, mostra com el ferrater Sándor s'enamora de la dona del seu llogater, Csiszér, cosa que provoca l'enfrontament entre els dos homes. Per despit Sándor manté relacions amb la donzella Julis i la deixa embarassada. Finalment, es casarà amb ella.

## Repartiment

* Éva Pap ... Julis
* Géza Tordy... Varga Sándor
* Klári Tolnay ... Csiszérné
* Gábor Agárdi ... Csiszér
* Erzsi Somogyi ... Süléné
* József Bihari ... Süle
* Margit Dajka ... Sándor édesanyja
* Antal Páger... Tanító
* László Bánhidi ... Táltos
* Nusi Somogyi ... Palugyainé

## Referències

* ↑ La pel·lícula al web del festival
* ↑ Akiket a pacsirta elkísér a mafab.hu
* ↑ Akiket a pacsirta elkísér a port.hu
# Aki Riihilahti

Aki Riihilahti (Hèlsinki, 9 de setembre de 1976) és un exfutbolista finlandès de la dècada de 2000.
Fou 69 cops internacional amb la selecció finlandesa.
Pel que fa a clubs, destacà a HJK, Vålerenga I.F., Crystal Palace, 1. FC Kaiserslautern i Djurgårdens IF.

## Referències

* ↑ Aki Riihilahti a National-Football-Teams.com (anglès)
* ↑ Perfil a espnfc.com
* ↑ Aki Riihilahti at Veikkausliiga.com (finès)
# Alberto Zapater Arjol

Alberto Zapater Arjol (Eixea, 13 de juny de 1985) és un futbolista aragonès, que ocupa la posició de migcampista. Actualment juga al Reial Saragossa.

## Trajectòria

Format al planter del Reial Saragossa, destacant als equips filials. El 2004, l'entrenador Víctor Muñoz el puja a la pretemporada al primer equip, debutant a la Supercopa davant el València CF. Eixa temporada, la 04/05, ja es consolida al primer planter saragossista, tot sumant 31 partits.
A l'any següent només se'n perd tres partits i és finalista a la Copa del Rei, que es perd contra el RCD Espanyol. Durant les temporades posteriors continua ocupant un lloc fix als onzes inicials dels aragonesos. El 2008, baixa a Segona Divisió.
La campanya 08/09 el Zaragoza aconsegueix un ràpid retorn a la màxima categoria. El juliol del 2009 fitxa pel club italià del Genoa CFC per 4,5 milions d'euros.
El 17 de setembre de 2009, el migcampista marca el primer gol de la nova Europa League, en partit contra l'Slavia de Praga, als quatre minuts de l'inici del xoc.
L'estiu del 2010 forma part d'un intercanvi amb l'Sporting CP per Miguel Veloso. Després d'una sola temporada a Portugal torna a canviar d'aires, aquest cop a Rússia a les files del Lokomotiv de Moscou.
L'any 2016 tornà al Reial Saragossa on és titular indiscutible per l'equip aragonès.

## Internacional

Zapater va participar amb Espanya al Mundial Juvenil del 2005.

## Referències

* ↑ Genoa get hold of Zapater
* ↑ «Europa League first rewards Zapater toil». UEFA. [Consulta: 17 setembre 2009].
* ↑ «Veloso deixa l'Sporting en un intercanvi amb Zapater» (en anglès). Web de la UEFA, 03-08-2010. [Consulta: 12 agost 2011].
* ↑ «Zapater marxa al Lokomotiv rus» (en anglès). Heraldo de Aragón, 27-07-2011. Arxivat de l'original el 2016-03-03. [Consulta: 12 agost 2011].
* ↑ "Sense of fury" keeps Spain alive

## Enllaços externs

* Fitxa del jugador (castellà)
* Estadístiques a transfermarkt.de (alemany)
* Las deudas obligan al Zaragoza a vender a Zapater al Génova Elpais.com (castellà)
* Estadístiques AS
# Alberto de Zavalía

Alberto de Zavalía (Buenos Aires, 4 de maig de 1911 - Buenos Aires, 7 de maig de 1988) va ser un guionista, director i productor de cinema argentí. Va estar casat amb l'actriu Delia Garcés.

## Filmografia
### Director

* El otro yo de Marcela (1950)
* La doctora quiere tangos (1949)
* De padre desconocido (1949)
* El hombre que amé (1947)
* Rosa de América (1946)
* El gran amor de Bécquer (1946)
* El fin de la noche (1944)
* Cuando florezca el naranjo (1943)
* Malambo (1942)
* Concierto de almas (1942)
* 20 años y una noche (1941)
* La maestrita de los obreros (1941)
* Dama de compañía (1940)
* La vida de Carlos Gardel (1939)
* Los caranchos de la Florida (1938)
* Escala en la ciudad (1935)

### Productor

* El hombre que amé (1947)
* Estrellita (1947)
* La honra de los hombres (1946)
* Casa de nines (Casa de muñecas) (1943)
* Malambo (1942)
* Su primer baile (1942)
* Escala en la ciudad (1935)

### Guionista

* El otro yo de Marcela (1950)
* La doctora quiere tangos (1949) (guionista)
* La vida de Carlos Gardel (1939)
* Los caranchos de la Florida (1938)
* Escala en la ciudad (1935)

## Referències

* España, Claudio; Rosado, Miguel Ángel. Medio siglo de cine (en castellà). 1°. Buenos Aires. Editorial Abril S.A. y Editorial del Heraldo S.A., 1984. ISBN 950-10-0133-4.
* Di Núbila, Domingo. La época de oro. Historia del cine argentino I. Buenos Aires. Ediciones del Jilguero, 1998. ISBN 987-95786-5-1.
* Manrupe, Raúl; Portela, María Alejandra. Un diccionario de films argentinos (1930-1995). Buenos Aires, Editorial Corregidor, 2001. ISBN 950-05-0896-6.
# Agave deserti

Agave deserti (en anglès: Desert Agave o Century Plant) és una planta crassa originària de les regions desèrtiques del sud de Califòrnia, Arizona, i Baixa Califòrnia. Les seves flors són grogues i floreix a la primavera.
Forma una roseta amb fulles carnoses de color verd grisenc que fan 20–70 cm de llargada i 4,5–10 cm d'amplada ambespines agudes al oltant de la punta de les fulles. Floreix quan té uns 20-40 anys), amb una inflorescència de 2–6 m d'alt. Les flors són nombroses de 3–6 cm de llargada. Tolera la secada però requreix un bon drenatge del sòl.
N'hi ha dues varietats botàniques:
* Agave deserti var. deserti. Plantes normalment amb nombroses rosetes que només es troba al sud de Califòrnia.
* Agave deserti var. simplex (Gentry) W.C.Hodgson & Reveal. Plantes normalment amb només una o dues rosetes. Sud de califòrnia i Arizona.

## Usos

Els amerindis dels Estats Units en feien servir les fibres per als vestits i els seus arcs i cordes. Es menjaven els brots joves rostits.
També se'n feien begudes alcohòliques fermentades del tipus del pulque.

## Referències

* ↑ «Agave deserti» a The Plant List. Data consulta: 10 de març de 2014.
* 1 2 3 Dole 1996, pg. 57

## Fonts

* Flora of North America: Agave deserti
* C.Michael Hogan ed. 2010. “Agave deserti”. Encyclopedia of Life
* Jepson Flora Project: Agave deserti
* Dole, Jim W. and Rose, Betty B., Shrubs and Trees of the Southern California Deserts, 1996, Foot-Loose Press.
# Agave chiapensis

Agave chiapensis és una espècie de planta crassa originària de Mèxic concretament de l'estat de Chiapas.

## Descripció

És una planta que té les dents dels marges deltoides disposats cada 3 a 4 mil·límetres. La tija floral fa uns 2 metres de llargada. Les flors són de color groc i fan de 60 a 70 mm de llargada.

## Taxonomia

chiapensis: epítet específic que fa referència a Chiapas.

### Sinònims

* Agave teopiscana Matuda
* Agave polyacantha

## Referències

* ↑ «Agave chiapensis». World Checklist of Selected Plant Families. [Consulta: 25 agost 2013].
* ↑ Agave chiapensis en PlantList

## Bibliografia

* Howard Scott Gentry, Agaves of Continental North America (University of Arizona Press, 1982) pp. 224-226
* Breedlove, D.E. 1986. Flora de Chiapas. Listados Floríst. México 4: i–v, 1–246.
* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Davidse, G., M. Sousa Sánchez & A.O. Chater. 1994. Alismataceae a Cyperaceae. 6: i–xvi, 1–543. In G. Davidse, M. Sousa Sánchez & A.O. Chater (editors) Fl. Mesoamer.. Universidad Nacional Autónoma de México, México, D. F.
* García-Mendoza, A. & E. J. Lott. 1994. 8. Agave L. N.v.: Maguey. 6: 40–44. In G. Davidse, M. Sousa Sánchez & A.O. Chater (editors) Fl. Mesoamer.. Universidad Nacional Autónoma de México, México, D. F.
* Gentry, H. S. 1982. Agaves Cont. N. Amer. i–xiv, 1-670. The University of Arizona Press, Tucson.
# Agave marmorata

Agave marmorata, de nom comú atzavara, pita o Maguey originària de Mèxic i d'Amèrica del Nord. Les plantes del gènere Agave han estat molt valorades i qualificades d'excepcionals per al seu aprofitament i usos des d'èpoques molt antigues. És possible distingir-la a primer cop d'ull pels filaments que hi surten de les fulles.

## Descripció

Agave marmorata és una espècie de planta herbàcia suculenta perenne amb flors que pertany a la família de les Asparagaceae. És nativa de Mèxic Central, des de Quéretaro a Mèxic Estat. Presenta rosetes sense tija, d'uns 50 cms, de fulles espinoses amb llargues fibres blanques i produeixen espigues de flors grogues que arriben a una alçada de fins a 2,5 metres. La florida es dona a la tardor-hivern. El seu cultiu requereix està sota aixopluc, sota una coberta climatitzada durant l'hivern en les zones temperades, encara que pot ser col·locat a l'aire lliure durant els mesos d'estiu. Inclús ha guanyat el guardó al mèrit que concedeix la Royal Horticultural Society's-Award of Garden Merit.

## Distribució i hàbitats

Originària de Mèxic i d'Amèrica del Nord pot estar present a zones de clima mediterrani. Necessita molt de sol i substrat a parts iguals de terra de jardí amb mantell de fulles i sorra silícica. Molt important que estigui el sòl ben drenat, ja que tolera bé la poca abundància d'aigua.

## Usos

És una planta apreciada pel seu aspecte decoratiu i compacte. Molt utilitzada en jardineria, rocalles i testos. És de cultiu fàcil, necessita força exposició al sol i creix en substrat estàndard per a plantes crasses. Encara que és una planta adaptada al clima mediterrani pot suportar gelades i baixes temperatures de fins a 8 °C sota zero. En climes freds s'utilitza com a planta d'interior.

## Referències

* ↑ «Agave marmorata a EOL» (en anglès). [Consulta: 20 gener 2015].
* ↑ «Agave marmorata a The Plant List» (en anglès). [Consulta: 16 gener 2015].

## Enllaços externs

* www.consultaplantas.com
# Albericus variegatus

Albericus variegatus és una espècie de granota que viu a Indonèsia.

## Referències

* Richards, S. & Zweifel, R. 2004. Albericus variegatus. Llista Vermella d'Espècies Amenaçades de la UICN 2006. Accedit a data 1 de febrer del 2008.